  Виталий Пронин Улоныськошкиз Брангуртысь тодмо песянайНаталья Пугачёва - Наталляпай. Н. ПугачёваТуспуктӥз Владимир Широких 2012-тӥарын Брангуртысь песянайёс быдэс дуннелы тодмо луизы, «Евровидение»пыриськыса - отын соос 2-тӥ инты басьтӥзы,но удмурт калык но оглом Россия поннасо вормонлэсь но дуно вал – та дырозьнокин но ӧз быгатылы аслыз такемсинмаськытыны. Котькытын чузъяськиз «Party for everybody dance», нош коллективысьтужгес пичи мугоро но пальпотӥсьНаталляпайлэн тусбуез кизилиосты носогиз - яркыт журнал бамъёс,календарьёс-плакатъёс вылысь ваньмызлыпальпотӥз удмурт песянай. Брангуртэ куное вуылӥсь туристъёс пӧлысь огез ноӧз кошкы, дыр, та мусо песянаен туспуксьытэк. Кытысьсолэн сомында югытэз но сюлэм шунытэз- валантэм, угось та кышномуртлэн улонэзкапчи ӧй вал: ож нылпи, атаез 1942-тӥ арынбыриз. Дышетскыны одӥг класс сяна ӧзкылды - ужано вал. Келяськыны лыктэмгуртоосыз али но паймо: кызьы меда, пе,со сыӵе пичи мугорыныз разнорабочийынужаз, мешокъёсты бералляз - азьвыл ведькышномурт шуыса жалясь ӧй вал. Егитдыръяз туж чупрес вал: гань-гань ветлэмзэ адӟем ӧй вал - ялан бызьылыса-эктыса. Анайзы шуэ вал: мынам кен пичи ке но, питран кадь, котькытчы вутске. Туж тупасаулӥзы. Ма, Офонез сярысь но (НатальяЯковлевналэн кузпалыз АфанасийАфанасьевич, солы 85 арес) огвакыт токмазулизы, вожа шуыса - соос туж яратысаулӥзы кадь йӧтэ. Наталляпай туж яратэвал турлы кышетъёсты - учкиськод но -ялан выль. Офоне кузьмаз шуыса, кышетсэмаялтэ вал. Кытын ай вазен дыръя гуртысьворгоронъёс кышнооссэс кузьыменэркияллязы? Кузпалэнызсоос 4 нылпи будэтӥзы. Ваньзы ужасесь,зӥбытэсь. Жаль, одӥг гинэ пиез дасо арталэсь азьло инсульт бере пограз.Наталляпай туж куректэ вал со пумысен,пизэ но, кензэ но туж жалялляз, быгатэмъязюрттыны тыршиз. Нош кӧня ке ар талэсьазьло сое ассэ но лек висён кырмиз - синусиз, дыр, шуисез но вал. Операциослэсьтыса, пыктоссэ кӧня ке арлы вормиз.Жуммиз ке но, пальпотонэз ӧз кысы - тужтыршиз на эшъёсыныз ӵош калыке потаны.Берлозэ Наталья Пугачёва Брангуртысьпесянайёсын ӵош кырӟаз аслаз гуртаз 12-тӥ июне - Россилэн нуналызлы сӥземужрадын. Но висьыса но калыклэсь ӧзпалэнскы, дораз пырасьёсын вераськынытыршиз. НатальяПугачёвалы кулӥз 26-тӥ октябре - 2 нуналгинэ 84 арессэ тырмытытэк. Со сярысь иворбыдэс Россие вӧлмиз. Соцвотэсысь бамазкайгыремзэ вераз Удмуртилэн ТӧроезАлександр Бречалов но пӧртэм улосъёсысьтуж трос адямиос, кинэ со аслызсинмаськытыса вуттӥз. -Наталляпай - зэмос удмурт кышномурт,песянай - ужась, кырӟась, пальпотӥсь, -шуиз келяськонын шаерысьтымы культурая министр Владимир Соловьёв. - Со пыраклытодэ кылёз чебер адями сямен. Кизилилуыса но, со ӧз валалля данъяськонэз,пайда поттыны выронэз. Со гинэ ӧвӧл - эшъёсыныз ӵош вордӥськем гуртаз черкӝутыны юрттӥз. Та черкын чирдыса келязы Удмуртиысь калык артисткамес, дунне песянаймес - мусо Наталляпаез - шайвылэ. Но солэн сюлэм шырытэз но югыт пальпотонэз озьы гинэ уз вунэ - сое уз воштэ выльёсыз, пӧечи, брангурт бабушъёс. Нялтас вераса, Интернетын, Наталья Пугачёваез буре вайыса, ялэмын Брангуртысь песянайёслэн коллективзылы нимзэ берыктыны курыса петиция. Мон гожтӥськи ни, нош тӥ? Зинаида Рябинина  